OpenStreetMap

OpenStreetMap (atvirasis kelių žemėlapis, AKŽ) – atviras projektas, kurio dalyviai naudodamiesi projekte kaupiamais GPS imtuvų duomenimis bei kita atvira informacija, pvz., Mapillary, ortofoto, ar palydovinėmis nuotraukomis, kuria laisvai prieinamą viso pasaulio kelių bei gatvių žemėlapį.

GPS imtuvų duomenis įkelti bei žemėlapius redaguoti gali kiekvienas norintis, sukurti žemėlapio duomenys platinami pagal Open Database License licenciją.

Projektas sukurtas 2004 m. liepą Jungtinėje Karalystėje, jo autorius – Stivas Kostas (). 2006 m. balandį AKŽ projektas pradėjo OpenStreetMap fondo registracijos procedūrą. OpenStreetMap fondas – tarptautinė nekomercinė organizacija, sukurta geoerdvinių duomenų rinkimui ir platinimui. Organizacija suteikia galimybę kiekvienam norinčiam naudoti surinktus duomenis.

Duomenų formatas 

Pagrindiniai duomenys projektui dažniausiai gaunami iš naudotojams priklausančių GPS prietaisų, pasinaudojant jų „maršruto“ funkcija. Landsat 7 palydovo pateikiami vaizdai yra naudojami antriniam žemėlapio duomenų patikrinimui. Didelė dalis projekto dalyvių naudoja GPSBabel įrankį duomenų konvertavimui iš neapdoroto (NMEA) ar nuosavybės teise apsaugoto formato į GPX formatą (naudojamą XML suderinamų programų). Duomenys kaupiami WGS84 formatu kaip platumos/ilgumos reikšmės ir dažniausiai pateikiami Mercator projekcijoje.

Peržiūros priemonės 

OpenStreetMap internetinė svetainė pateikia žemėlapių peržiūrai skirtą programą, funkcionaliai panašią į tą, kuri naudojama Google Maps svetainėje. Tačiau ši peržiūros programa apriboja rodomų gatvių skaičių, taip pat pateikia žemėlapius tik santykinai stambiu masteliu.

2006 m. gegužę buvo baigiamas kurti SVG grafinis vaizdavimo mechanizmas, pateiksiantis kartografinį vaizdą, o pagerintas PHP vaizdavimo mechanizmas turi užtikrinti didesnį svetainės informatyvumą.

Redagavimo priemonės 

Galimos kelios redagavimo priemonės:

Gali būti naudojamas Java įskiepis, pateikiamas OpenStreetMap svetainėje. Įskiepis nuolat tobulinamas. Šio įskiepio pagalba vartotojas mato taškais ant paveiksliuko iš Landsat 7 palydovo pateikiamą GPS maršrutą. Pagrindinis vartotojo tikslas yra centruoti mazgus GPS maršruto taškų grupėse. Iš mazgų vartotojas gali formuoti kelius ir segmentus. Svetainės pateikiamas įskiepis leidžia vartotojui suteikti keliams pavadinimus, kategorijas (automobilių, pirminiai, antriniai keliai ir t. t.), keisti kitas kelių savybes (pažymėti vienpusį eismą, neasfaltuotus kelius ir pan.).

 Pagrindinė OpenStreetMap duomenų bazės savybė yra jos plečiamumas. Nei projekto steigėjai, nei vystytojai negali apriboti duomenų bazės schemos, leidžiančios vartotojams siūlyti ir kurti tiek funkcijų, kiek tinkama.
 Gali būti naudojama Java darbastalio programa „JOSM“.
 Redagavimui atsijungus nuo tinklo gali būti naudojama C++ programavimo kalba sukurta programa „osm-editor“.
 Kitos programos gali sąveikauti su projektu naudodamos XML-RPC.

Norint keisti žemėlapio duomenis būtina naudotojo paskyra, kuri suteikiama nemokamai. Visuomenė skatinama aukoti projekto fondui lėšas arba įsigyti metinę narystę fonde.

Galerija

Šaltiniai

Nuorodos 

 Pagrindinė projekto internetinė svetainė